Adel Khan Farooq

Adel Khan Farooq (født 1991 i Oslo) er en norsk journalist og dokumentarfilmskaper som har arbeidet med temaer rundt islam, fremmedgjøring og radikalisering. Han er nevøen til Khalid Hussain.

Khan Farooq har journalistutdannelse fra Høgskolen i Oslo. I 2013 fikk han innpass hos Ubaydullah Hussain, som da var frontfigur i gruppa Profetens Ummah, og begynte å filme ham fra januar 2014. Etterhvert slo han seg sammen med Ulrik Imtiaz Rolfsen for å lage dokumentarfilmen Den norske islamisten, som ble vist på NRK i april 2017.

I 2016 debuterte Khan Farooq som forfatter med boka Mine brødre, en oppvekstroman som handler om en rotløs norsk-pakistansk gutt på 17 år som finner trøst i bønn og etterhvert blir radikalisert.

Ifølge Farooq har onkelen Khalid Hussain vært viktig for hans karriere. Ifølge Farooq har onkelen «banet vei for oss som kommer bak til å velge å gjøre noen annet enn de tradisjonelle yrkene som kanskje foreldre tidligere ønsket å se barna sine velge. Den pakistanske minoriteten i Norge har klart å flytte fokus. Vi har vært i Norge lengst av alle minoriteter, og jeg tror også vi er mest integrert. Men hadde det ikke vært for onkel, hadde jeg nok ikke vært den kreative karen jeg er i dag.»

Referanser

Eksterne lenker 
 
  Adel Khan Farooq portofolio (English)
  Adel Khan Farooq Portofolio (Norwegian)

Norske filmregissører
Norske forfattere
Personer fra Oslo
Nordmenn av pakistansk opphav